section_heading: Vojna karijera
paragraph_text: U studenom 1905. promaknut je u čin general bojnika, dok 1907. dobiva zapovjedništvo nad 10. konjičkom brigadom smještenom u Beču koju dužnost obavlja do 1909. kada postaje zapovjednikom 1. konjičke divizije sa sjedištem u Temišvaru. U svibnju 1910. unaprijeđen je u čin podmaršala, dok u ožujku 1911. postaje glavnim konjičkim inspektorom austrijske komponente austrougarske vojske koju dužnost obavlja do početka Prvog svjetskog rata. Prije početka rata, u svibnju 1914., promaknut je u čin generala konjice.